મેઘાણીનગર પોલીસની ગુનાઇત બેદરકારીને કારણે પત્નીને આત્મહત્યા માટે દુષ્પ્રેરણા આપનારો પતિ જામીન પર છૂટી ગયો છે. પોલીસે આરોપી સામે 60 દિવસમાં (સમયસર) ચાર્જશીટ ન કરતા કોર્ટે શરતોને આધારે આરોપીને છોડી મૂક્યો છે. આ પ્રકરણમાં પોલીસની શંકાસ્પદ ભૂમિકા હોવાનું બહાર આવ્યું છે. જેમાં ફર્સ્ટ પીઆઇ તપાસ કરનાર અધિકારી હોવા છતાં આરોપીએ ડિફોલ્ટ જામીનઅરજી કરી તેના એક કલાકમાં તપાસ અધિકારી બદલાઇ ગયા હતા અને સેકન્ડ પીઆઇએ ચાર્જશીટ રજૂ કરી હતી. જેથી કોર્ટે પોલીસ અધિકારીનો ઉધડો લીધો હતો.